Kanne 26.7.2017 – Sedes Holding v. EUIPO (gratis)
(Asia T-495/17)
Oikeudenkäyntikieli: hollanti
Asianosaiset
Kantaja: Sedes Holding AŞ (Istanbul, Turkki) (edustajat: asianajajat K. Ongena ja C. Du Jardin)
Vastaaja: Euroopan unionin teollisoikeuksien virasto (EUIPO)
Menettely EUIPO:ssa
Riidanalainen tavaramerkki: EU-tavaramerkiksi rekisteröity kuviomerkki, joka sisältää sanaosan ”gratis” – Rekisteröintihakemus nro 15 950 637
Riidanalainen päätös: EUIPO:n toisen valituslautakunnan 30.5.2017 asiassa R 507/2017-2 tekemä päätös
Vaatimukset
Kantaja vaatii, että
unionin yleisen tuomioistuimen työjärjestyksen 68 artiklan mukaisesti käsillä olevassa kannekirjelmässä tarkoitettu asia ja EUIPO:n asiassa R 506/2017-2 tekemästä päätöksestä nostettu kanne yhdistetään asian käsittelyn suullista vaihetta varten, koska ne liittyvät toisiinsa;
kannekirjelmässä esitetty kanne otetaan tutkittavaksi ja todetaan perustelluksi, minkä johdosta
ensisijaisesti kumotaan riidanalainen päätös ja velvoitetaan EUIPO hyväksymään hakemus nro 15 950 637 ja rekisteröimään kuviomerkki GRATIS EU-tavaramerkiksi kaikkia hakemuksessa mainittuja tavaroita varten;
toissijaisesti kumotaan riidanalainen päätös ja velvoitetaan EUIPO hyväksymään hakemus nro 15 950 637 ja rekisteröimään kuviomerkki GRATIS EU-tavaramerkiksi seuraavia tavaroita varten: ”hajuvedet, kosmeettiset tuotteet, tuoksut ja deodorantit henkilökohtaiseen käyttöön”;
EUIPO velvoitetaan korvaamaan oikeudenkäyntikulut.
Kanneperusteet
Asetuksen N:o 207/2009 7 artiklan 1 kohdan b alakohtaa ja 7 artiklan 2 kohtaa on rikottu.
Unionin oikeuden yleisiä periaatteita on loukattu.
____________